Artene er eviggrønne trær og busker. Bark, kvister og bladverk har en sterk duft. Bladene sitter spredt, nesten motsatt eller motsatt. De er læraktige og som regel likenervede med tre hovednerver, men kan også være fjærnervede. Blomsterstanden er en topp som består av flere kvaster. Blomstene er tvekjønnede og gule eller hvite. Frukten er kjøttfull og sitter i en kopp som er dannet av blomsterdekket.